दहेज प्रताड़ना : ससुरालियों के खिलाफ थाने में मामला दर्ज
जांजगीर-चांपा | दहेज के लिए विवाहिता को प्रताड़ित करने वाले ससुरालियों के खिलाफ पुलिस ने मामला दर्ज किया है। मामला बलौदा थाने का है। पुलिस से मिली जानकारी अरमान नगर रायपुर निवासी रश्मि गुप्ता की शादी वर्ष 2012 में बलौदा निवासी मनोज गुप्ता पिता राजकुमार गुप्ता से हुई थी। शादी के कुछ समय बाद पति मनोज, सास प्रेमलता, ससुर राजकुमार, और ननद नीतू दहेज को लेकर शारीरिक एवं मानसिक रूप से प्रताड़ित करते थे। ससुरालियों की प्रताड़ना से तंग आकर आखिरकार रश्मि ने थाने पहुंच कर उनके खिलाफ रिपाेर्ट दर्ज कराई जिस पर बलौदा पुलिस ने पति मनोज गुप्ता सहित सभी ससुराल पक्ष के लोगों के खिलाफ भादंिव की धारा 498 ए के तहत मामला दर्ज किया है।
hin_Deva hin_Deva